Oficiālais Vēstnesis L 272 , 13/10/2001 Lpp. 0024 - 0028



Komisijas Regula (EK) Nr. 2013/2001 (2001. gada 12. oktobris) par pagaidu atļauju jaunam piedevas izmantošanas veidam barībā un barības piedevas pastāvīgo atļauju (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Eiropas Parlamenta un Padomes Direktīvu 2001/46/EK [2], un jo īpaši tās 3. pantu, tā kā: (1) Direktīva 70/524/EEK paredz jaunu piedevu izmantošanas atļaujas pēc saskaņā ar Direktīvas 4. pantu sagatavota pieteikuma izskatīšanas. (2) Direktīvas 70/524/EEK 9.e panta 1. punktā paredzēts, ka pagaidu atļauju jaunas piedevas izmantošanai var dot tad, ja ir izpildīti 3.a panta b) līdz e) apakšpunkta nosacījumi un ja, ņemot vērā pieejamos rezultātus, ir pamats uzskatīt, ka piedevas lietošana dzīvnieku ēdināšanā atstāj 2. panta a) apakšpunktā minēto ietekmi. Šādu pagaidu atļauju var dot uz laiku līdz četriem gadiem attiecībā uz piedevām, kas minētas Direktīvas 70/524/EEK C pielikuma II daļā. (3) Vērtējums dokumentācijai, kas iesniegta attiecībā uz I pielikumā aprakstīto jauno fermentu preparāta izmantošanu, liecina, ka tas atbilst iepriekšminētajiem nosacījumiem un tātad tam var dot pagaidu atļauju uz četriem gadiem. (4) Šīs dokumentācijas vērtējums arī liecina, ka jāveic atsevišķi piesardzības pasākumi, lai šo piedevu lietošana neapdraudētu darbiniekus. Minētā aizsardzība jānodrošina, piemērojot Kopienas tiesību aktus par darbinieku darba drošību un veselības aizsardzību darba vietā. (5) Dzīvnieku ēdināšanas zinātniskā komiteja ir sniegusi labvēlīgu atzinumu par šā fermentu preparāta nekaitīgumu. (6) Černobiļas avārija izraisījusi radioaktīvā cēzija nokrišņus, ar kuru vairākos Ziemeļeiropas reģionos ir piesārņota lopbarība. Radioaktīvā cēzija ilgā pussabrukšanas perioda dēļ šie nokrišņi joprojām ietekmē dzīvnieku audzēšanu. Šāda ārkārtas situācija joprojām pastāv jo īpaši Norvēģijā. Šīs regulas II pielikumā minēto vielu var izmantot, lai attīrītu piesārņoto lopbarību. Tāpēc Norvēģijas kompetentās iestādes atbalstīja dokumentāciju, lūdzot pagarināt laikposmu, kurā atļauts izmanto šo vielu. (7) Šo piedevu paredzēts izmantot vienīgi piesārņotos apvidos ierobežotā laikposmā. Parastos apstākļos šī piedeva nav jāizmanto, tomēr tai jābūt pieejamai, ja nākotnē Kopienā notiek līdzīgi negadījumi. (8) Tā kā piedevas lietošanas laikā dalībvalstu līmenī un pēc pagaidu atļaujas došanas Kopienas līmenī 1996. gadā nav konstatēta kaitīga ietekme, ir izpildīti visi Direktīvas 70/524/EEK 3.a panta nosacījumi. Tāpēc jāatļauj pastāvīgi izmantot šo piedevu, kas ietilpst II pielikumā minēto radionuklīdu saistvielu grupā. (9) Šajā regulā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO REGULU. 1. pants Preparātu, kas pieder pie šīs regulas I pielikumā uzskaitītās grupas "Fermenti", ir atļauts izmantot par piedevu dzīvnieku ēdināšanā saskaņā ar I pielikumā paredzētajiem nosacījumiem. 2. pants Piedevu, kas pieder pie II pielikumā uzskaitītās grupas "Radionuklīdu saistvielas", ir atļauts izmantot par piedevu dzīvnieku ēdināšanā saskaņā ar II pielikumā paredzētajiem nosacījumiem. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 14. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 12. oktobrī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 234, 1.9.2001., 55. lpp. -------------------------------------------------- I PIELIKUMS Nr.(vai EK Nr.) | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma termiņš | Aktīvās vienības/kg kompleksās dzīvnieku barības | Aktīvās vienības/kg kompleksās dzīvnieku barības | 54 | Endo-1,3(4)-beta-glikanāze: EK 3.2.1.6 | Ar Aspergillus aculeatus (CBS 589.94) iegūts endo-1,3(4)-beta-glikanāzes, ar Trichoderma longibrachiatum (CBS 592.94) iegūts endo-1,4-beta-glikanāzes, ar Bacillusamyloliquefaciens(DSM 9553) iegūts alfa-amilāzes un ar Trichoderma viride(NIBH FERM BP 4842) iegūts endo-1,4-beta-ksilanāzes preparāts ar minimālo aktivitāti: Endo-1,3(4)-beta-glikanāze: 10000 U/g Endo-1,4-beta-glikanāze: 120000 U/g Alfa-amilāze: 400 U/g Endo-1,4-beta-ksilanāze: 210000 U/g | Gaļas tītari | — | Endo-1,3(4)-beta-glikanāze: 500 U; | — | 1.Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.2.Ieteicamā deva uz kg kompleksās dzīvnieku lopbarības:endo-1,3(4)-beta-glikanāze: 500 līdz 1500 U; endo-1,4-beta-glikanāze: 6000 līdz 18000 U; alfa-amilāze: 20 līdz 60 U; endo-1,4-beta-ksilanāze: 10500 līdz 31500 U. 3.Izmantošanai barības maisījumā, kas bagāts ar polisaharīdiem, kuri nav cietes polisaharīdi (galvenokārt, beta-glikāniem un arabinoksilāniem), piemēram, kas satur vairāk par 30 % kviešu. | 13.10.2005. | Endo-1,4-beta-glika nāze: EK 3.2.1.4 | Endo-1,4-beta-glikanāze: 6000 U; | — | Alfa-amilāze: EK 3.2.1.1 | Alfa-amilāze: 20 U; | — | Endo-1,4-beta-ksilanāze EK 3.2.1.8: | Endo-1,4-beta-ksilanāze: 10500 U; | — | -------------------------------------------------- II PIELIKUMS Nr. (vai EK Nr.) | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma termiņš | mg/kg kompleksās barības | mg/kg kompleksās barības | Radionuklīdu saistvielas 1.Radioaktīvā cēzija saistvielas (137 Cs un 134 Cs). 1.1. | Dzelzs (III) amonija heksacianoferāts (II) | NH4Fe(III)[Fe(II)(CN)6)] | Atgremotāji (mājdzīvnieki un savvaļas dzīvnieki) | — | 50 | 500 | Lietošanas pamācībā jānorāda: "lieto vienīgi ierobežotos ģeogrāfiskos apgabalos radionuklīdu piesārņojuma gadījumā.""Dzelzs (III) amonija heksacianoferāta (II) daudzumam barības dienas devā jābūt no 10 līdz 150 mg uz 10 kg ķermeņa svara." | Beztermiņa | Teļi, pirms tiem sākusi darboties atgremošanas funkcija | — | 50 | 500 | Lietošanas pamācībā jānorāda: "Lieto vienīgi ierobežotos ģeogrāfiskos apgabalos radionuklīdu piesārņojuma gadījumā.""Dzelzs (III) amonija heksacianoferāta (II) daudzumam barības dienas devā jābūt no 10 līdz 150 mg uz 10 kg ķermeņa svara." | Beztermiņa | Jēri, pirms tiem sākusi darboties atgremošanas funkcija | — | 50 | 500 | Lietošanas pamācībā jānorāda: "Lieto vienīgi ierobežotos ģeogrāfiskos apgabalos radionuklīdu piesārņojuma gadījumā.""Dzelzs (III) amonija heksacianoferāta (II) daudzumam barības dienas devā jābūt no 10 līdz 150 mg uz 10 kg ķermeņa svara." | Beztermiņa | Kazlēni, pirms tiem sākusi darboties atgremošanas funkcija | — | 50 | 500 | Lietošanas pamācībā jānorāda: "Lieto vienīgi ierobežotos ģeogrāfiskos apgabalos radionuklīdu piesārņojuma gadījumā.""Dzelzs (III) amonija heksacianoferāta (II) daudzumam barības dienas devā jābūt no 10 līdz 150 mg uz 10 kg ķermeņa svara." | Beztermiņa | Cūkas (mājdzīvnieki un mežacūkas) | — | 50 | 500 | Lietošanas pamācībā jānorāda: "Lieto vienīgi ierobežotos ģeogrāfiskos apgabalos radionuklīdu piesārņojuma gadījumā.""Dzelzs (III) amonija heksacianoferāta (II) daudzumam ikdienas uztura devā jābūt no 10 līdz 150 mg uz 10 kg ķermeņa svara." | Beztermiņa | --------------------------------------------------